Иштта и до1а дан мега дисинчу маьждигашкахь а. Цул т1аьхьа 1умрат дийриг Хьаьжц1енна т1е г1ур ву, т1аваф дан д1аволавала. 1умратехь а, аль-къудум т1аваф дечу хенахь а стагана суннат ду шен цхьа белш гучу а йоккхуш, ихьрам вукху пхьаьрсана к1елхула даккхар. Цуьнан кеп хуьлу, цо шен аьтту аг1ор белш гучуяккхар, шен ихьраман юкъ цо шен аьтту аг1орчу пхьаьрсана к1елхула а йоккхуш, цу ихьраман ши юьхьиг шен аьтту аг1ор белшана т1ехула а йоккхуш.